เทศบัญญัติเทศบาลตำบลสิริเวียงชัยเทศบัญญัติเทศบาลตำบลสิริเวียงชัยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนของเทศบาลตำบลสิริเวียงชัยอำเภอเวียงชัย จังหวัดเชียงรายพ.ศ. ๒๕๕๘ โดยที่เป็นการสมควรตราเทศบัญญัติเทศบาลตำบลสิริเวียงชัย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่บางส่วนของเทศบาลตำบลสิริเวียงชัย อำเภอเวียงชัย จังหวัดเชียงราย พ.ศ.๒๕๕๘อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลสิริเวียงชัยโดยอาศัยความเห็นชอบจากสภาเทศบาลตำบลสิริเวียงชัยและผู้ว่าราชการจังหวัดเชียงรายจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลสิริเวียงชัย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่บางส่วนของเทศบาลตำบลสิริเวียงชัย อำเภอเวียงชัย จังหวัดเชียงราย พ.ศ.๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเชียงรายที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดเส้นแบ่งเขตตำบลระหว่างตำบลเวียงชัย อำเภอเวียงชัยกับตำบลรอบเวียง อำเภอเมืองเชียงรายไปทางทิศตะวันออกเฉียงเหนือบรรจบกับแม่น้ำลาว ฝั่งตะวันตกด้านตะวันออก จดแม่น้ำลาว ฝั่งตะวันตกด้านใต้ จดแม่น้ำลาวฝั่งเหนือ ถึงเส้นแบ่งเขตตำบล ระหว่างตำบลเวียงชัย อำเภอเวียงชัยกับตำบลท่าสายอำเภอเมืองเชียงรายด้านตะวันตก จดเส้นแบ่งเขตตำบล ระหว่างตำบลเวียงชัยอำเภอเวียงชัยกับตำบลท่าสายและตำบลรอบเวียง อำเภอเมืองเชียงรายเว้นแต่ พื้นที่บริเวณที่ ๒บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๕๐๐ เมตร กับศูนย์กลางถนนทางหลวงแผ่นดินหมายเลข ๑๒๓๓ ตรงเส้นแบ่งเขตตำบลระหว่างตำบลเวียงชัย อำเภอเวียงชัยกับตำบลรอบเวียง อำเภอเมืองเชียงรายไปทางทิศตะวันออกถึงเส้นขนานระยะ ๑๐๐ เมตร กับแม่น้ำลาว ฝั่งตะวันตกด้านตะวันออก จดเส้นขนานระยะ ๑๐๐ เมตร กับแม่น้ำลาวฝั่งตะวันตกด้านใต้ จดเส้นขนานระยะ๕๐๐ เมตร กับศูนย์กลางถนนทางหลวงแผ่นดินหมายเลข ๑๒๓๓ ตรงเส้นขนานระยะ ๑๐๐ เมตรกับแม่น้ำลาว ฝั่งตะวันตก ไปทางทิศตะวันตกเฉียงเหนือถึงเส้นแบ่งเขตตำบล ระหว่างตำบลเวียงชัยอำเภอเวียงชัย กับตำบลรอบเวียง อำเภอเมืองเชียงรายด้านตะวันตก จดเส้นแบ่งเขตตำบล ระหว่างตำบลเวียงชัยอำเภอเวียงชัย กับตำบลรอบเวียง อำเภอเมืองเชียงรายทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๒)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติ เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) โรงแรมตามกฎหมายว่าด้วยโรงแรม(๔) สถานบริการตามกฎหมายว่าด้วยสถานบริการ(๕) อาคารพาณิชยกรรมประเภทอาคารใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖) ห้องแถว ตึกแถว หรือบ้านแถว(๗) อาคารชุดตามกฎหมายว่าด้วยอาคารชุด(๘) หอพักตามกฎหมายว่าด้วยหอพักข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๒) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๔) สถานบริการตามกฎหมายว่าด้วยสถานบริการ(๕) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖) โรงฆ่าสัตว์(๗) โรงกำจัดขยะมูลฝอย(๘) โรงซื้อขายหรือเก็บเศษวัสดุข้อ ๖ ภายในพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลสิริเวียงชัยรักษาการตามเทศบัญญัตินี้ประกาศณ วันที่ ๒๙ กรกฎาคม พ.ศ. ๒๕๕๘ประเวชราชชมภูนายกเทศมนตรีตำบลสิริเวียงชัย[เอกสารแนบท้าย]๑. แผนที่ท้ายเทศบัญญัติเทศบาลตำบลสิริเวียงชัยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่บางส่วนของเทศบาลตำบลสิริเวียงชัย อำเภอเวียงชัย จังหวัดเชียงราย พ.ศ.๒๕๕๘(ดูข้อมูลจากภาพกฎหมาย)ปริยานุช/จัดทำ๑๖ พฤศจิกายน๒๕๕๘ปุณิกา/ตรวจ๑๐ ธันวาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙๕ ง/หน้า ๔๓/๑๓ พฤศจิกายน ๒๕๕๘